Oliivid
Oliiv on oliivipuu vili, mida kasutatakse laialdaselt toiduainena, samuti oliiviõli tootmisel, mis on omakorda nii toiduaine kui ka kosmeetikatööstuse tooraine. Oliive pruugitakse ohtralt Vahemere maade köögis (Kreeka, Prantsuse, Itaalia, Hispaania köök jt). Samuti on oliivid mõne kokteili koostisosad, sellistest tuntuim on Martini-kokteil. Eestis on oliivid saadaval peamiselt soolvees konservina.